Document ID: /fineweb-2-swissfilter-quality_10-filterrobots/filtered/05604.jsonl.gz/46

Mesec pravi trigon sa Jupiterom.
Imaćete dobar osećaj za druge ljude i znaćete kako da se postavite prema kome u različitim situacijama, a da održite skladan i funkcionalan odnos. Imaćete nove ideje kako da pristupite rešavanju nečega što vam je trenutno aktuelno. Na poslu vas očekuje relativno povoljan i uspešan dan zahvaljujući tome što ćete umeti da ostvarite uspešnu saradnju i imaćete dobar osećaj za bavljenje detaljima, a prema drugima ćete nastupati ljubazno i uslužno.
Na emotivnom polju ćete biti raspoloženi da vaš odnos sa voljenom osobom poboljšate tako što ćete uneti neke nove elmente koji vam nedostaju, a što će vaš partner dočekati sa odobrenjem. Ako ste slobodni, moguć je početak nove emotivne veze ili novo poznanstvo. Bićete rapoloženi za popodnevno druženje sa prijateljima.